# DECIZIA ETAPEI DE ÎNCADRARE

## Nr. xx din xx.03.2019

Ca urmare a notificării adresate de **SC SELF SERVICE DETAILING CIPRIAN MARIO SRL prin Iațcu Marius Nicu–** cu domiciliul/sediul în județul Suceava, comuna Ipotești, satul Ipotești, strada Mihai Viteazu, nr.438 **, privind planul / programul**  "**PLANUL URBANISTIC ZONAL - Construire spălătorie auto ”**, în comuna Ipotești, satul Ipotești, strada Mihai Viteazu, Județul Suceava, înregistrată la APM Suceava cu nr. 2015/ 22.02.2019 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 15.03.2019 , a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în prezenţa/lipsa comentariilor motivate din partea publicului interesat,

**decide:**

**Planul/programul ,,Plan Urbanistic Zonal - Construire spălătorie auto ”**, în comuna Ipotești, satul Ipotești, strada Mihai Viteazu, Județul Suceava**, titular SC SELF SERVICE DETAILING CIPRIAN MARIO SRL prin Iațcu Marius Nicu–** cu domiciliul/sediul în județul Suceava, comuna Ipotești, satul Ipotești, strada Mihai Viteazu, nr.438, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

 Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

 Terenul aflat in proprietatea soților Iațcu Marius Nicu și Silvia, are o suprafată totală de 998 mp, conform CU 342/27.07.2018 emis de primăria comunei Ipotești **,** in baza contract-vânzare nr.1740/20.07.2017, se află in intravilanul satului Ipotești , strada Mihai Viteazu .

Folosinta actuală a imobilului conform plan de amplasament și delimitare a imobilului: teren arabil și se incadrează în destinația stabilită, conform PUG aprobat, este liber de sarcini și propus pentru construire ”Spălătorie auto”.

 Vecinătăți:

- nord - proprietate privată CF 38229/38320 si drum privat,

- sud proprietate Hreniuc Ilie,

- vest se mărgineşte cu proprietate privată CF 39135,

- est se mărginește cu DJ 208 A.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

 Prin prezenta documentatie se studiază posibilitatea construirii unei spălătorii auto, împrejmuire, in satul Ipotești, comuna Ipotești, fără a aduce prejudicii mediului înconjurător.

 **Indici urbanistici :**

**P.O.T. maxim = 30% C.U.T. maxim = 0,6**

Regim de înălțime propus, P

Suprafața construită propusă, 239,60 mp

Suprafata carosabilă pietonală , trotuare, 596,20 mp

Suprafata spatii verzi, 73,60 mp

Suprafață parcare cu spațiu verde 88,60 mp

Totodată prin această documentatie se vor stabili si alte reglementări privind modul de ocupare a terenului (retrageri fată de limita de proprietate, distante fată de aliniament ori fată de alte elemente ce caracterizează terenul/zonă in clipa de fată: constructii vecine, căi de circulatie publică, retele edilitare, etc.).

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

 **Alimentarea cu apă** **și canalizare,**

In vecinătatea zonei studiate există conducte de alimentare cu apă apartinând operatorului regional de apă-canal. Beneficiarul se va ocupa de extinderea retelei de apă până la amplasament.Alimentarea cu apă a spălătoriei se va realiza printr-un branșament la reteaua de alimentare cu apă existentă pe drumul judetean si contorizarea consumurilor intr-un cămin de apometru general si contorizare individuală pe constructie.

In vecinătatea zonei studiate există conducte de canalizare apartinând operatorului regional de apă-canal. Beneficiarul se v-a ocupa de extinderea retelei de canalizare pana la amplasament.

Pozarea conductelor de canalizare exterioare, se va realiza la o adâncime de min. -1,10 m asigurandu-se protecţia la ingheţ si existenţa şi continuitatea pantelor.

.

**Alimentarea cu caldură**

Pentru ansamblu studiat se propune incălzirea cu centrale termice proprii amplasate in incăperi special amenajate.

**Alimentarea cu energie electrică,**

Se propune racordarea la reţeaua electrică existentă in zonă și racordarea obiectivelor la rețea, în conformitate cu Avizul de Racordare emis de Societatea de Distribuţie şi Furnizare a Energiei Electrice, după obținerea autorizației de construcție.

 **Gospodăria deșeurilor**

Sistemul de colectare a deșeurilor in cadrul organizării de șantier de pe durata executării lucrărilor se va face in spatii special amenejate, iar evacuarea lor va fi asigurată periodic de serviciul de salubritate.

Depozitarea, sortarea si colectarea deșeurilor se va face in sistem individual. Se va prevede o platformă gospodarească betonată, cu europubele inchise etans ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile si va fi imprejmuită pentru prevenirea imprăstierii deșeurilor.

**Protectia mediului**

Pentru a diminua impactul asupra mediului inconjurător, se va interzice deversarea apelor uzate rezultate pe perioada constructiei in spatiile naturale existente in zonă. Se vor folosi WC-uri ecologice iar deșeurile vor fi adunate in containere speciale si transportate in locuri special amenajate.

Depozitarea temporară a materialelor de constructii și a deșeurilor rezultate va fi astfel efectuată incât să nu permită infestări ale solului.

 Titularii investitiei vor incheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori si arbusti ; vor fi necesare măsuri permanente de intreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal**

Circulaţia auto în zona studiată se face de pe drumul judetean DJ 208 A existent si dumurile adiacente acestuia cu acces direct la terenul studiat .

In interiorul parcelei se propune amenajarea unor alei de circulatie cu sens unic, cu lătimea de minim 4,0 m din drumul judetean existent, cu iesire in drumul adicent privat.

Circulaţia va asigura fluenţa traficului în interiorul incintei şi asigurarea ieşirii autovehiculelor din incintă.

 *d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural – nu este cazul;

 *(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

 *(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,, Crai Nou ", a anunțurilor publice privind prima versiune a proiectului în zilelel de 22.02.2019 și 25.02.2019, până la luarea deciziei de încadrare nu au fost semnalate observații din partea publicului.

 În urma publicării din data de xx.03.2019, în ziarul ,,Crai Nou”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV**